**KÚPNA ZMLUVA č. 03/2024A**

uzatvorená podľa § 409 a násl. zákona č. 513/1991 Zb. (Obchodný zákonník) v znení neskorších predpisov

**Článok I**

**Zmluvné strany**

**1.1**

|  |  |
| --- | --- |
| **Objednávateľ:** | **Ján Ihriský - výroba a predaj cukrárenských výrobkov, s.r.o.** |
| **Sídlo:** | Jána Nerudu 556/31, Nová Dubnica 018 51 |
| **V zastúpení:** | Ján Ihriský |
| **IČO:****IČ DPH (DIČ):** **Tel.:** **E-mail:**  | 46 951 237SK20236678330948 354 110janihrisky@gmail.com |
|  |  |

**(ďalej len „Kupujúci“)**

**1.2**

|  |  |
| --- | --- |
| **Názov/obchodné meno:**  |  |
| **Sídlo:** |  |
| **Štatutárny orgán** |  |
| **Tel.:** |  |
| **IČO:** |  |
| **DIČ:** |  |
| **IČ DPH:** |  |
| **E-mail:** |  |
| **Bankové spojenie:** |  |
| **IBAN:** |  |

 **(ďalej len „Predávajúci“)**

**Článok II**

**Predmet zmluvy**

**2.1** Predmetom tejto zmluvy je záväzok predávajúceho dodať kupujúcemu tovar špecifikovaný v prílohe č. 1 zmluvy, pričom predávajúci je povinný dodržať požiadavky a podmienky stanovené kupujúcim v súťažných podkladoch a ostatných súvisiacich dokumentoch k predmetu zákazky **„Automatický stroj na rozvaľovanie cesta“,** previesť nakupujúceho vlastnícke právo k dodanému tovaru a záväzok kupujúceho prevziať tovar a zaplatiť predávajúcemu dohodnutú kúpnu cenu podľa ponuky predávajúceho v rámci postupu verejného obstarávania.

Predávajúci sa zaväzuje dodať predmet zmluvy za podmienok uvedených v tejto zmluve.

**2.2** Predávajúci je úspešným uchádzačom v rámci zadávania zákazky s názvom **„Automatický stroj na rozvaľovanie cesta“.**

**2.3** V súlade so súťažnými podkladmi a za podmienok dohodnutých v tejto zmluve, sa predávajúci zaväzuje vo vlastnom mene a na vlastnú zodpovednosť pre kupujúceho dodať tovar, ktorého špecifikácia podľa množstva a druhu je uvedené v prílohe č. 1 tejto zmluvy (vyplnená príloha č. 1 výzvy na predkladanie ponúk).

**2.4** Zmluvné strany uzatvárajú obchodný vzťah na dodávku predmetu zmluvy „Automatický stroj na rozvaľovanie cesta“ pre projekt „Modernizácia spracovania a prepravy výrobkov v spoločnosti Ján Ihriský - výroba a predaj cukrárenských výrobkov, s.r.o.“. Predmet zmluvy bude financovaný z Programu rozvoja vidieka Slovenskej republiky 2014-2022.

**2.5** Kúpna zmluva je uzavretá na základe výsledku verejného obstarávania podľa zákona č. 343/2015 Z.z. o verejnom obstarávaní a o zmene a doplnení niektorých zákonov, v súlade s usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 5 a podľa §409 až 475 Obchodného zákonníka.

**Článok III.**

**PREDMET ZÁKAZKY**

**3.1** Predmet zákazky s opisom technických parametrov položky, ktorá je predmetom tejto zmluvy sú uvedené v prílohe č. 1 tejto zmluvy.

**3.2** Súčasťou predmetu zákazky sú aj všetky súvisiace služby ako doprava na miesto dodania, montáž, oživenie s funkčnou skúškou a zaškolenie v nevyhnutnom rozsahu, dodávateľská dokumentácia, záručný servis.

**3.3** Kupujúci sa zaväzuje dodaný a funkčný tovar protokolárne prevziať a zaplatiť dohodnutú cenu podľa platobných podmienok dohodnutých v článku V. tejto zmluvy.

**3.4** Predávajúci prehlasuje, že dodaný tovar spĺňa technické a bezpečnostné normy platné v EU.

**3.5** Predávajúci, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), musí byť zapísaný v registri partnerov verejného sektora, alebo ktorého subdodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.

**3.5** Ak predávajúci využije subdodávateľov, je povinný informovať kupujúceho okamžite o zmene subdodávateľa a predložiť identifikačné údaje podľa bodu 1.2. a čestné vyhlásenie o registrácii v RPVS. Predávajúci nemá nárok na predĺženie lehoty dodávky podľa čl. IV. Zmenu zmluvné strany vykonajú dodatkom ku zmluve. Kupujúci je oprávnený na žiadosť subdodávateľa realizovať platby za ním realizované dodávky predmetu zákazky priamo na účet subdodávateľa.

**Článok IV**

**Miesto dodania**

**4.1** Miesto dodania: Ján Ihriský - výroba a predaj cukrárenských výrobkov, s.r.o., Jána Nerudu 556/31, Nová Dubnica 018 51.

**Článok V**

**Kúpna cena**

**5.1** Kúpna cena je stanovená dohodou zmluvných strán v súlade so zákonomč.18/1996Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, podľa ponuky predávajúceho.

**5.2** Kúpna cena zahŕňa všetky náklady predávajúceho spojené s dodaním predmetu zmluvy a prevodom vlastníckeho práva.

**5.3** V prípade zmeny výšky DPH v priebehu realizácie dodávky tovaru, bude jej výška upravená v zmysle platnej legislatívy.

**5.4** Kúpna cena za predmet zákazky je:

**Cena spolu**

 **Základ ceny pre DPH .-EUR**

 **DPH 20% .-EUR**

 **Celková cena spolu s DPH .-EUR**

 **Slovom:**

**Článok VI**

**Termín dodania predmetu zmluvy**

**6.1** Predávajúci sa zaväzuje :

**6.1.1** Dodať tovar v termíne:

* začiatok dodávky: zaslaním písomnej objednávky zo strany Kupujúceho
* lehota na dodanie: do **12 mesiacov** od doručenia písomnej objednávky zo strany Kupujúceho.

**6.1.2** Splniť zmluvný záväzok podľa čl. II. tejto zmluvy protokolárnym odovzdaním tovaru kupujúcemu podľa čl. VIII tejto zmluvy.

**6.2** Zmluvné strany sa dohodli, že predávajúci nie je v omeškaní s termínom dodania tovarov, uvedeným v bode 6.1.1 po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania tovarov a úhradu preukázateľných a dokladovaných nákladov, ktoré mu z toho vznikli.

**Článok VII**

**Platobné podmienky**

**7.1** Platby za tovar budú uskutočnené nasledovne:

* kupujúci uhradí predávajúcemu zálohu vo výške 30% celkovej kúpnej ceny s DPH najneskôr do 14 dní od nadobudnutia účinnosti tejto Kúpnej zmluvy. Platba bude uskutočnená na základe zálohovej faktúry vystavenej Predávajúcim ku dňu účinnosti tejto zmluvy so splatnosťou 14 dní od účinnosti zmluvy.
* kupujúci uhradí Predávajúcemu zvyšných 70% celkovej kúpnej ceny s DPH najneskôr do 30 dní od dodania tovaru Kupujúcemu na základe preberacieho protokolu vystaveného v súlade s čl. VIII, ods. 8.2 tejto zmluvy. Platba bude uskutočnená na základe faktúry vystavenej Predávajúcim ku dňu dodania tovaru, so splatnosťou 30 dní od dodania tovaru.

Predávajúci je povinný vystaviť faktúry uvedené v predchádzajúcich bodoch najneskôr do 5 dní od dátumu, ku ktorému sú tieto faktúry vystavené.

**7.2** Faktúra vystavená predávajúcim musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, kupujúci má právo vrátiť ho na prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím daňového dokladu.

**7.3** Vystavená faktúra bude predložená kupujúcemu a bude obsahovať minimálne tieto údaje:

a) označenie kupujúceho fakturačná adresa:

b) predávajúceho, adresa, sídlo, ( a údaje podľa § 3a Obchodného zákonníka IČO, DIČ, IČ DPH zmluvných strán)

c) miesto dodania a názov tovarov,

d) číslo zmluvy,

e) názov projektu: „Modernizácia spracovania a prepravy výrobkov v spoločnosti Ján Ihriský - výroba a predaj cukrárenských výrobkov, s.r.o.“

f) číslo faktúry resp. daňového dokladu,

g) deň splatnosti faktúry, zdaniteľné obdobie,

h) fakturovanú základnú čiastku bez DPH, DPH a celkovo fakturovanú sumu,

i) pečiatku a podpis oprávneného zástupcu predávajúceho

j) prílohou konečnej faktúry bude dodací list, preberací protokol, protokol z technickej skúšobne (N1) vrátane zápisu do OEV

**7.4** Uhradená faktúra nie je dokladom o odovzdaní a prevzatí tovaru.

**Článok VIII**

**Podmienky dodania a nadobudnutia vlastníckeho práva**

**8.1** Predávajúci je povinný dodať predmet zmluvy v množstve, kvalite a vyhotovení podľa podmienok uvedených v tejto zmluve. Tovar dodávaný predávajúcim je certifikovaný, schválený na dovoz a predaj v Slovenskej republike resp. v rámci Európskej únie, vyhovuje platným všeobecným normám, STN a všeobecne záväzným normám. Zároveň musí spĺňať požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy určené všeobecne záväznými právnymi predpismi a technickými normami. V prípade, že sa tak nestane, má predmet zmluvy vady.

**8.2** Predávajúci odovzdá predmet zákazky protokolárne poverenému zástupcovi kupujúceho v mieste dodania prostredníctvom odovzdávacieho/preberacieho protokolu. Odovzdávací/preberací protokol musí okrem iného obsahovať špecifikáciu predmetu zákazky, dátum dodania, výrobné označenie tovaru, množstvo merných jednotiek - 1 ks a ich ocenenie v súlade s článkom V. tejto zmluvy, mená a podpisy poverených zástupcov oboch zmluvných strán, záznam z prvej vonkajšej obhliadky predmetu zmluvy, súpis zjavných vád zistených na predmete zmluvy pri vonkajšej obhliadke. Odovzdávajúci/preberací protokol bude podkladom pre vyhotovenie faktúry.

**8.3** Predávajúci je povinný odovzdať spolu s predmetom zmluvy doklady, ktoré sa naň vzťahujú, a sú potrebné na užívanie a výkon vlastníckeho práva, a to: dodací list, záručný list a iné relevantné dokumenty.

**8.4** Vlastnícke právo k predmetu zmluvy prechádza na kupujúceho dňom riadneho splnenia záväzku, t.j. po protokolárnom odovzdaní a prebratí predmetu zmluvy.

**Článok IX**

**Záručná doba, zodpovednosť za vady**

**9.1** Predávajúci je povinný dodať tovar, ktorý ku dňu prevzatia bude v jeho výlučnom vlastníctve a nebude zaťažený žiadnymi právami tretích osôb.

**9.2** Záručná doba na predmet zmluvy je stanovená na **12 mesiacov** a začne plynúť odo dňa jeho prevzatia podľa odovzdávacieho/preberacieho protokolu. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis predmetu zmluvy.

**9.3** Ak predávajúci poruší povinnosti stanovené v ustanovení § 420 Obchodného zákonníka, predmet zmluvy má vady. Za vady tovaru sa považuje aj dodanie iného tovaru ako určuje zmluva, a vady v dokladoch potrebných na užívanie tovaru.

**9.4** Predávajúci zodpovedá za vadu, ktorú má predmet zmluvy (tovar) v okamihu, keď prechádza nebezpečenstvo škody na predmete zmluvy (tovare) na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť predmetu zmluvy (tovaru) tým nie sú dotknuté. Predávajúci nezodpovedá za vady predmetu zmluvy spôsobené neodbornou manipuláciou v rozpore s návodom na obsluhu, prípadne násilným zásahom do predmetu zmluvy.

**9.5** Predávajúci je povinný počas záručnej doby bezplatne odstrániť vady predmetu zmluvy. S odstránením vady začne predávajúci bezodkladne, avšak najneskôr do 7 pracovných dní, od nahlásenia vady. Nahlásenie vady kupujúcim musí byť písomné, a to poštou alebo e- mailom na adresu predávajúceho. Kupujúci musí nahlásenie vady urobiť bez zbytočného odkladu po ich zistení. Odstránením vady sa rozumie oprava vadného tovaru, aby bol v prevádzkyschopnom stave v takom rozsahu a kvalite ako pred vznikom vady.

**9.6** Predávajúci odstráni vadu predmetu zmluvy, ak je odstrániteľná. V prípade, ak je vada neodstrániteľná dodá náhradný tovar za vadný tovar. Dodanie náhradného tovaru musí predávajúci zabezpečiť v lehote piatich pracovných dní po identifikácii vady ako neodstrániteľnej, v opačnom prípade má kupujúci nárok na zmluvnú pokutu vo výške 10,- EUR za každý deň omeškania s dodávkou náhradného tovaru. Tým nie je dotknutý nárok kupujúceho na náhradu škody.

**Článok X**

**Zmluvné pokuty a sankcie**

**10.1** Zmluvná pokuta je stanovená vo výške 0,01 % z ceny predmetu zákazky za každý deň omeškania, v prípade nedodržania zmluvne určenej lehoty dodania predmetu zákazky.

**10.2** Zmluvná pokuta je stanovená vo výške 0,02 % z dlžnej čiastky, ak bude kupujúci v omeškaní s platením faktúry o viac ako 30 dní nad rámec dohodnutej lehoty splatnosti.

**10.3** Ak predávajúci odstúpi od zmluvy bez zavinenia kupujúceho, zaplatí pokutu vo výške 30 % z ceny nedodaného predmetu zmluvy. V takomto prípade, ak vznikne kupujúcemu škoda, predávajúci je povinný túto škodu zaplatiť.

**Článok XI**

**Ukončenie zmluvy**

**11.1** Zmluvné strany majú právo ukončiť zmluvu:

a) odstúpením od zmluvy na základe dôvodov uvedených v čl. XII. Tejto zmluvy,

b) výpoveďou z dôvodov uvedených v čl. XI., bode 11.3,

c) dohodou zmluvných strán.

**11.2** Výpoveď musí byť písomná a preukázateľne doručená druhej zmluvnej strane. Výpovedná lehota je mesačná, pričom začína plynúť prvým dňom nasledujúceho mesiaca po doručení výpovede druhej zmluvnej strane.

**11.3** Dôvody, pre ktoré je možné ukončiť zmluvu výpoveďou:

a) neodstránenie vád tovaru predávajúcim na ktoré bol písomne upozornený,

b) bezdôvodne neprevzatie predmetu zákazky kupujúcim / neprevzatie tovaru v dohodnutom termíne kupujúcim,

c) neodovzdanie tovaru v dohodnutom termíne predávajúcim.

**Článok XII**

**Odstúpenie od zmluvy**

**12.1** Zmluvné strany môžu odstúpiť od zmluvy z dôvodov na odstúpenie uvedených pre danú zmluvnú stranu v tejto zmluve a z dôvodov podľa § 344 a násl. zákona č. 513/1991 Zb. v znení neskorších predpisov (Obchodného zákonníka).

**12.2** Odstúpenie od zmluvy musí odstupujúca zmluvná strana písomne oznámiť druhej zmluvnej strane.

**12.3** Kupujúci je oprávnený odstúpiť od zmluvy z dôvodov uvedených v ustanovení § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**12.4** Kupujúci ako aj predávajúci sú oprávnení odstúpiť od zmluvy pre podstatné porušenie zmluvy. Za podstatné porušenie zmluvy sa považujú tieto skutočnosti:

a) dodávka tovaru predávajúcim v rozpore s dohodnutými podmienkami tejto zmluvy,

b) dodávka tovaru, ktorý nespĺňa požiadavky kupujúceho špecifikované v prílohe č. 1 tejto zmluvy,

c) omeškanie predávajúceho s dodávkou predmetu zákazky o viac ako 30 dní,

d) omeškanie kupujúceho s úhradou riadne vystavenej faktúry o viac ako 30 dní po lehote splatnosti.

**Článok XIII**

**Náhrada škody, právne vzťahy a dôsledky neplnenia zmluvy, vyššia moc**

**13.1** Každá zo zmluvných strán má nárok na náhradu škody vzniknutej v dôsledku porušenia záväzku druhou zmluvnou stranou, a to v zmysle § 469 a nasl. ustanovení Obchodného zákonníka. Jej výška bude vzájomne prerokovaná.

**13.2** V prípade výskytu vyššej moci (živelné pohromy, zemetrasenie, vojna, mimoriadna situácia) nie je nedodanie predmetu zmluvy sankcionované a po dobu trvania vyššej moci neplynie lehota pre dobu dodania.

**Článok XIV**

**Riešenie sporov, spoločné a záverečné ustanovenia**

**14.1** Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

**14.2** Všetky spory vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k tejto dohode nedôjde, bude spor predložený k rozhodnutiu príslušného všeobecného súdu podľa sídla žalovaného, v zmysle príslušných ustanovení Civilného sporového poriadku.

**14.3** Zmluvu môžu zmluvné strany meniť len písomnými obojstranne odsúhlasenými a podpísanými dodatkami.

**14.4** Zmluvné strany, zhodne každá vyhlasuje, že je plne spôsobilá a oprávnená na tento právny úkon, že nikoho neuviedla do omylu a ustanovenia tejto zmluvy obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok. Zmluva je právoplatná podpisom oboch zmluvných strán. Zmluvné strany zhodne vyhlasujú, že si túto zmluvu pozorne prečítali, jej obsahu porozumeli a na znak ich súhlasu so všetkými jej ustanoveniami ju podpisujú.

**14.5**  Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**14.6** Zmluva nadobúda platnosť dňom jej podpísania oboma Zmluvnými stranami. Zmluva nadobudne účinnosť až po splnení odkladacej podmienky, t.j. zmluva nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ (kupujúci
 súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.

**14.7** Neoddeliteľnou súčasťou zmluvy je Príloha č. 1 – Návrh na plnenie kritérií Kúpnej zmluvy (príloha č. 1 Výzvy na predloženie cenových ponúk).

**14.8** Táto zmluva sa vyhotovuje v štyroch rovnopisoch (4), z ktorých tri vyhotovenia (3) obdrží kupujúci a jeden predávajúci.

V Novej Dubnici, dňa ................ V xxxx, dňa .............................

........................................................... ..........................................................................

 Ján Ihriský meno priezvisko , podpis

 štatutárny zástupca funkcia

# Príloha č. 1 – Návrh na plnenie kritérií Kúpnej zmluvy (príloha č. 1 Výzvy na predloženie cenových ponúk).

# Príloha č. 2

# Zoznam subdodávateľov

 (čestné vyhlásenie k subdodávkam)

Uchádzač:

so sídlom:

IČO:

týmto vyhlasujem, že v zákazke s názvom **„Automatický stroj na rozvaľovanie cesta“, (**[[1]](#footnote-1)**)**

* nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy, ktoré sú uvedené v súťažných podkladov);
* budem využívať subdodávky a na tento účel uvádzam údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa trvalého pobytu a dátum narodenia nasledovne:
1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa trvalého pobytu a dátum narodenia:

V ............., dňa ..............

 ...................................................................................

PODPIS A PEČIATKA

ORPÁVNENEJ OSOBY

1. *Nehodiace sa prečiarknite* [↑](#footnote-ref-1)